open-index/open-wikipedia-markdown huggingface dataset:
காகித முறை வாக்கு

**காகித முறை வாக்கு** (*Paper Ballot Method*) அல்லது **வாக்குச் சீட்டு முறை** என்பது உலக நாடுகள் முழுவதும் ஆரம்பகாலத்தில் தேர்தல்களில் போட்டியிடும் வேட்பாளர்களை வாக்காளர்கள் தேர்ந்தெடுக்கப் பயன்படுத்தபட்ட வாக்குச் சீட்டு முறையே காகித முறை வாக்கு எனப்படுகிறது. ஆரம்பகாலங்களில் வாக்களிக்கும் சிறிய காகித பிரசுரத் துண்டு அல்லது சிறிய வாக்கு பந்து கொண்டு வாக்களிக்கப் பயன்படுத்தப்பட்டது.
thumb|right|250px|காகித முறை வாக்கில் வாக்களித்த பிறகு வாக்குப் பெட்டியில் செலுத்தும் காட்சி

## காகித வாக்களிப்பு முறை
* மேலும் இதன் முறையானது தேர்தல் அரசியல் முறைமையில் வாக்களிக்க வரும் வாக்காளர்கள் கையில் தேர்தலில் போட்டியிடும் பல வேட்பாளர்களின் கட்சிகளின் சின்னம் அச்சிடப்பட்ட ஒரு காகிதப் பிரசுரம் வழங்கப்படுகிறது. 
* அந்த காகிதப் பிரசுரத்தில் உள்ள ஏதேனும் நாம் விரும்பும் ஒரு வேட்பாளரின் சின்னத்திற்கு நேராக முத்திரையிடும் நீல மையை (Rubber Stamp Ink) தொட்டு சுவசுத்திக்கா () அச்சின் வடிவில் முத்திரையிட்டு வாக்கைப் பதிவு செய்த பிறகு அப்பிரசுர காகிதத்தை நான்காக மடித்து அருகில் வைக்கப்பட்டிருக்கும் வாக்குச் சீட்டுச் சேகரிப்பு பெட்டியின் உள்ளே செலுத்துவதே காகித முறை வாக்கு செலுத்தும் முறை எனப்படுகிறது.
* மேலும் இந்தக் காகித முறை வாக்கில் வாக்களிக்க வரும் வாக்காளர்கள் தனக்கு தரப்படும் காகித பிரசுரத்தில் ஒருவர் தான் விரும்பும் வேட்பாளரின் சின்னத்திற்கு நேராக முத்திரை நீல மையைத் தொட்டு முத்திரையிடும் போது அந்தப் பிரசுர காகிதத்தில் உள்ள நாம் தேர்வு செய்யப்பட்ட வேட்பாளரின் சின்னத்திற்கு மேலும் கீழுமாக உள்ள வேறு கட்சியின் வேட்பாளர் சின்னத்தில் முத்திரை சின்னமான சுவசுத்திக்கா () அச்சு ஒரு மயிரிழை அளவு மாறிப் பதிந்தாலும் அது செல்லாத வாக்காக பிரிக்கப்பட்டு நீக்கப்படுகின்றது.

## பயன்பாடுகள்
* இவை ஆரம்பகாலத்தில் உலக நாடுகள் முழுவதும் உள்ள அரசியல் கட்சிகள் சனநாயக முறைப்படி தேர்தல் மூலம் மக்களால் தனது வேட்பாளர்களைத் தேர்ந்தெடுக்க தேர்தல் ஆணையத்தின் மூலம் அதிகாரப் பூர்வமாக அங்கிகரிக்கப்பட்டு பயன்படுத்தபட்டதே காகித முறை வாக்கு செலுத்தும் முறையாகும். 
* இவை 1980களுக்கு பின்னணியில் பல உலக நாடுகள் பொருளாதார முன்னேற்றத்தால் மின்னணு வாக்குப்பதிவு இயந்திரம் மூலம் நவீன முறையில் வாக்கு செலுத்தும் முறை வந்த பிறகு காகித முறை வாக்கு தவிர்க்கபட்டு வந்தது. 
* மேலும் காகித முறை வாக்கு செலுத்தும் முறையில் எளிமையாக பல கள்ள வாக்குகள் செலுத்துதல் மற்றும் பதிவான வாக்குகளைப் பாதுகாக்கும் வாக்குப் பெட்டியை மாற்றுதல் போன்ற முறைகேடான விடயங்களால் முற்றிலுமாக காகித முறை வாக்கு செலுத்தும் முறையை கைவிட்டு அனைத்து நாடுகளிலும் மின்னணு வாக்குப்பதிவு இயந்திரம் முறையை பயன்படுத்தி வந்தனர்.
* ஆனால் தற்போது பெரும்பாலான முன்னேறிய பெரிய நாடுகளில் கூட மின்னணு வாக்குப்பதிவு இயந்திரம் மூலம் செலுத்துபடும் வாக்குகளில் பல நவீன முறையிலான முறைகேடுகள், தவறுகள் நடைபெறுவதால் அது அங்கு வாக்களிக்கும் வாக்காளர்களின் சனநாயக நம்பிக்கைக்கு எதிரான நிலையில் உள்ளதை கருத்தில் கொண்டு அந்நாட்டு அரசாங்கம் அதை தற்போது முழுமையாக தவிர்த்து விட்டு மீண்டும் பழைய **காகித முறை வாக்கு** செலுத்தும் முறையை கையாண்டு வருகின்றனர். 
* மேலும் தற்போது மின்னணு வாக்குப்பதிவு இயந்திரம் மூலம் வாக்களிக்கும் முறையானது கணிசமாக குறைந்து ஒரு சில நாடுகளில் மட்டுமே பயன்படுத்தி வருகின்றனர்.

## மேற்கோள்கள்
 

பகுப்பு:தேர்தல் சொல்லியல்
மாதா இராகமயீ

**மாதா இராகமயீ** (*Matta Ragamayee*)(பிறப்பு 1971) தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் 2023 தெலங்காணா சட்டமன்றத் தேர்தலில் இந்திய தேசிய காங்கிரசைப் பிரதிநிதித்தி சதுபள்ளி சட்டமன்றத் தொகுதியிலிருந்து தெலங்காணா சட்டப்பேரவை உறுப்பினராகத் தேர்ந்தெடுக்கப்பட்டுள்ளார். இவர் பிஆர்எஸ் வேட்பாளர் சாண்ட்ரா வெங்கட வீரையாவை 19,440 வாக்குகள் வித்தியாசத்தில் தோற்கடித்தார்.

## தனிப்பட்ட வாழ்க்கை
இராகமயி 1997-ஆம் ஆண்டில் விஜயவாடாவில் உள்ள சித்தார்த்தா மருத்துவக் கல்லூரி தனது எம்பிபிஎஸ் முடித்தார். பின்னர் 2009-ஆம் ஆண்டில் கர்னூல் மருத்துவக் கல்லூரியில் காசநோய் மற்றும் மார்பு நோய்களில் பட்டயப்படிப்பினை முடித்தார். மட்டா தயானந்த் விஜய்யை மணந்து, நிலோத்பாலா, விராஜி மற்றும் விபாஞ்சி ஆகிய மூன்று குழந்தைகளைப் பெற்றெடுத்தார். 2014 முதல் அரசியலில் ஈடுபட்டு வருகிறார்.

## அரசியல்
2014-ஆம் ஆண்டில் அரசியலில் சேர்ந்த இவர், ஒய். எஸ். ஆர். காங்கிரசு கட்சி சார்பில் போட்டியிடுவதற்காகத் தனது அரசு வேலையை ராஜினாமா செய்தார். தனது கணவருடன், மே 2016-இல் அப்போதைய டி. ஆர். எஸ். கட்சியில் சேர்ந்தார். மே 2023-இல், அவர் காங்கிரசில் சேர்ந்தார். பின்னர் சத்துப்பள்ளி தொகுதியில் போட்டியிட்டு வெற்றிபெற்றார்.

## மேற்கோள்கள்

பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:1971 பிறப்புகள்
பகுப்பு:வாழும் மக்கள்
மீனா குமாரி (துப்பாக்கி சுடுதல்)

**மீனா குமாரி** (*Meena Kumari (sport shooter*) இந்தியாவைச் சேர்ந்த துப்பாக்கி சுடும் வீராங்கனையாவார். இமாச்சலப் பிரதேச மாநிலத்தின் பிலாசுபூர் மாவட்டத்தைச் சேர்ந்த இவர் 1983 ஆம் ஆண்டு சூலை 17 ஆம் தேதியன்று பிறந்தார்.

2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் தேச்சசுவினி சாவந்துடன் இணைந்து வெண்கலப் பதக்கம் வென்றார். ஒரு புள்ளி வித்தியாசத்தில் தோல்வியடைந்து இவர்கள் வெண்கலப் பதக்கத்தை வென்றனர்.

2014 ஆம் ஆண்டு நடைபெற்ற பொதுநலவாய விளையாட்டுப் போட்டிகளில், பாரி பட்டன் துப்பாக்கி சுடும் மையத்தில் நடந்த பெண்களுக்கான 50 மீட்டர் குப்புரப் படுத்து சுடும் சுழல் துப்பாக்கி இறுதிப் போட்டியில் மீனா 615.3 புள்ளிகளுடன் ஆறாவது இடத்தைப் பிடித்தார்.  2010 ஆம் ஆண்டு குவாங்சோவில் நடைபெற்ற ஆசிய விளையாட்டுப் போட்டிகளில் 586 புள்ளிகளுடன்  நான்காவது இடத்தைப் பிடித்தார்.

## மேற்கோள்கள்

பகுப்பு:இந்திய விளையாட்டு வீரர்கள்
பகுப்பு:இமாச்சலப் பிரதேச நபர்கள்
பகுப்பு:1983 பிறப்புகள்
பகுப்பு:வாழும் மக்கள்
பகுப்பு:குறி பார்த்துச் சுடும் வீரர்கள்
இரிது சரின்

**இரிது சரின்** (Ritu Sarin) இந்தியாவின் தரம்சாலாவைச் சேர்ந்த ஒரு இந்திய திரைப்பட இயக்குநரும், தயாரிப்பாளாரும் மற்றும் கலைஞரும் ஆவார். இவர் தர்மசாலா சர்வதேச திரைப்பட விழாவின் இயக்குநராக உள்ளார்.

## வாழ்க்கை
இரிது சரின், புது தில்லியில் பிறந்தார். தில்லி பல்கலைக்கழகத்தின் மிராண்டா ஹவுஸில் இளங்கலை படிப்பை முடித்த இவர், கலிபோர்னியா கலைக் கல்லூரியில் (முன்பு ஓக்லாந்து, கலிபோர்னிய கலை மற்றும் கைவினை கல்லூரி) திரைப்படம் மற்றும் காணொளியில் முதுகலைப் பட்டம் பெற்றார். இவர் மிராண்டா ஹவுஸின் 2010 மதிப்புமிக்க முன்னாள் மாணவர் விருதைப் பெற்றுள்ளார். இவர் திபெத்திய திரைப்படத் தயாரிப்பாளர் டென்சிங் சோனம் என்பவரை மணந்தார். இவர்களுக்கு இரண்டு குழந்தைகள் உள்ளனர்.

## திரைப்படங்கள்
கலிபோர்னிய கலை மற்றும் கைவினை கல்லூரியில் இருந்தபோது,  *ஹெர்குலஸ்* மற்றும் *தி மைண்ட் கேப்* உள்ளிட்ட பல சோதனைத் திரைப்படங்களை உருவாக்கினார்.

1985 ஆம் ஆண்டில், இவரும் இவரின் கணவர் டென்சிங் சோனம் இருவரும் *தி நியூ பியூரிடன்ஸ்: தி சீக் ஆஃப் யூபா சிட்டி* என்ற முதல் படத்தில் ஒரு கூட்டு ஆய்வறிக்கை திட்டமாக இணைந்து பணியாற்றினர். இந்த படம் பின்னர் ஐக்கிய அமெரிக்காவின் பொது ஒளிபரப்புச் சேவையில் ஒளிபரப்பப்பட்டது.

1987 ஆம் ஆண்டில், சரினும் சோனமும் இலண்டனுக்கு குடிபெயர்ந்தனர். இவர்கள் பெளத்தம் மற்றும் திபெத்து தொடர்பான திரைப்படக் காப்பகம் மற்றும் தயாரிப்பு நிறுவனமான ‘மெரிடியன் அறக்கட்டளை’ என்ற தயாரிப்பு நிறுவனத்தில் திட்ட இயக்குநர்களாக பணிபுரிந்தனர். மெரிடியன் அறக்கட்டளையில் இருந்தபோது, நோபல் பரிசு பெற நோர்வேவிற்கு தலாய் லாமா வருகை புரிந்தது, மற்றும் உருசிய பெளத்த குடியரசுகளான கல்மிகியா மற்றும் புரியாட்டியாவுக்கு அவர் மேற்கொண்ட முதல் பயணம் உட்பட பல வரலாற்று பயணங்களை இவர்கள் ஆவணப்படுத்தினர். இவர்கள் 1991 இல் மெரிடியன் அறக்கட்டளையை விட்டு வெளியேறி, *வைட் கிரேன் பிலிம்ஸ்* என்ற தங்கள் சொந்த நிறுவனத்தை நிறுவினர். அதன் பின்னர் இவர்களின் அனைத்து படங்களும் இவர்களாது சொந்த நிறுவனத்திலேயே தயாரிக்கப்பட்டுள்ளன. மேலும் பல ஆவணப்படங்கள், காணொளி நிறுவல்கள் மற்றும் இரண்டு வியத்தகு திரைப்படங்கள் ஆகியவியும் இதில் அடங்கும்.

திபெத்து இவர்களின் படைப்புகளில் தொடர்ச்சியான பொருளாக உள்ளது. அதனுடன் இவர்கள் தனிப்பட்ட முறையில், அரசியல் ரீதியாகவும், கலை ரீதியாகவும் பல்வேறு வழிகளில் நெருக்கமாக ஈடுபட்டுள்ளனர். திபெத்திய மக்கள் எதிர்கொள்ளும் நாடுகடத்தல், அடையாளம், கலாச்சாரம் மற்றும் தேசியவாதம் பற்றிய கேள்விகளை ஆவணப்படுத்தவும், கேள்வி கேட்கவும், பிரதிபலிக்கவும் இவர்கள் தங்கள் திரைப்படங்கள் மற்றும் கலைப்படைப்புகள் மூலம் முயற்சித்துள்ளனர்.

இவர்களின் சமீபத்திய படமான *தி ஸ்வீட் ரெக்கியம்*, 2018 தொராண்டோ சர்வதேச திரைப்பட விழாவில் அதன் உலக அரங்கேற்றத்தைக் கொண்டிருந்தது.

இரிது சரின் 2019 சிட்னி திரைப்பட விழாவில் சர்வதேசப் போட்டி பிரிவின் நடுவர் குழுவில் பணியாற்றினார்.

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:இந்தியத் திரைப்பட இயக்குநர்கள்
சித்தேம் பர்னிகா ரெட்டி

**சித்தேம் பர்னிகா ரெட்டி** (*Chittem Parnika Reddy*)(பிறப்பு 1993) தெலங்காணா மாநிலத்தைச் சேர்ந்த இந்திய அரசியல்வாதி ஆவார். இவர் 2023 தெலங்காணா சட்டமன்றத் தேர்தலில் இந்திய தேசிய காங்கிரசு பிரதிநிதித்துவப்படுத்தி நாராயண்பேட்டை சட்டமன்றத் தொகுதியிலிருந்து தேர்ந்தெடுக்கப்பட்டார். பாரதா இராட்டிர சமிதி கட்சியின் எஸ். ராஜேந்தர் ரெட்டியை 7951 வாக்குகள் வித்தியாசத்தில் தோற்கடித்தார்.

## ஆரம்பகால வாழ்க்கை
நாராயண்பேட்டை மாவட்டத்தில் உள்ள தன்வாடா மண்டலத்தைச் சேர்ந்தவர் பரினிகா. மக்தல் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்ட இவரது தாத்தா சித்தேம் நர்சி ரெட்டி, 2005 சுதந்திர தினத்தன்று நக்சலைட்டுகளின் தாக்குதலில் கொல்லப்பட்டார். இதே தாக்குதலில் இவரின் தந்தை வெங்கடேசுவர் ரெட்டியும் கொல்லப்பட்டார். இவர் பாஜகவின் டி. கே. அருணாவின் மருமகள் ஆவார். இவரது மாமா சி. ராம் மோகன் ரெட்டி மக்தல் சட்டமன்றத் தொகுதியில் பாரதிய இராட்டிர சமிதி கட்சியின் சார்பில் போட்டியிட்டு காங்கிரசு வேட்பாளரிடம் தோல்வியடைந்தார். இவர் தனது மருத்துவப் படிப்பினை முடித்து தற்போது மருத்துவராகப் பணிபுரிந்து வருகிறார்.

## தொழில்
சித்தேம் பர்னிகா ரெட்டி நாராயண்பேட்டை சட்டமன்றத் தொகுதியிலிருந்து முதல் முறையாகச் சட்டமன்ற உறுப்பினராக 2023ஆம் ஆண்டு நடைபெற்ற தேர்தல் மூலம் ஆனார்.

## மேற்கோள்கள்

பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:1993 பிறப்புகள்
பகுப்பு:வாழும் மக்கள்
பாராலாரியோணைட்டு

**பாராலாரியோணைட்டு** (*Paralaurionite*) என்பது  PbCl(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  நிறமற்ற கனிமமான இது லாரியோனைட்டுடன் இருவடிவத்தைக் கொண்ட அடிப்படை ஈய குளோரைடு PbCl(OH) சேர்மத்தைக்  கொண்டுள்ளது. இக்கனிமம் மேட்லோகைட்டு குழுவின் உறுப்பினராகும். இந்த பெயர் கிரேக்க மொழியில் "அருகில்" என்பதற்கான சொல்லான பாரா- மற்றும் லாரியோணைட்டு  என்ற சொற்களில் இருந்து பெறப்பட்டது. ஏனெனில் அதனுடன் இதற்கு பல்லுருவ உறவு உள்ளது. தோரிகோசைட்டின் பிரகாசமான, மஞ்சள் முனைகள் பாராலாரியோணைட்டு  படிகங்களில் உருவாகலாம் மற்றும் பாராலாரியோணைட்டு மெண்டிபைட்டுடன் இணைந்தும்  வளரும். 

பன்னாட்டு கனிமவியல் சங்கம் பாராலாரியோணைட்டு கனிமத்தை Plri என்ற குறியீட்டால் அடையாளப்படுத்துகிறது.

## தோற்றம்
பாராலாரியோணைட்டு முதன்முதலில் 1899 ஆம் ஆண்டு கிரேக்கத்தின் அட்டிகாவின் லாரியத்தில் உள்ள கசடுகளில் காணப்பட்டதாக விவரிக்கப்பட்டது. 1952 ஆம் ஆண்டு அரிசோனாவின் மாமத் சுரங்கத்திலும் காணப்பட்டதாக அறிவிக்கப்பட்டது.

கடல் நீரில் வெளிப்படும் ஈயம் தாங்கும் கசடுகளில் பாராலாரியோணைட்டு காணப்படுகிறது. பல்லுலோகத்  தாது படிவுகளிலும் இது காணப்படுகிறது. கசடு படிவுகளில் லாரியோணைட்டு  பென்ஃபீல்டைட்டு, பீட்லரைட்டு, பாசுசெணைட்டு ஆகியவற்றுடன் இக்கனிமம் சேர்ந்து காணப்படுகிறது.   மேலும் மாமத் சுரங்க இடத்தில் லெட்டைலைட்டு , மேட்லாக்கைட்டு, செருசைட்டு, ஐதரோசெருசைட்டு, டயாபோலைட்டு மற்றும் வெர்ரைட்டு ஆகியவற்றுடன் சேர்ந்து காணப்படுகிறது.

## மேற்கோள்கள்

பகுப்பு:ஈயக் கனிமங்கள்
பகுப்பு:ஆலைடு கனிமங்கள்
பகுப்பு:கனிமங்கள்
பகுப்பு:ஒற்றைச்சரிவச்சுக் கனிமங்கள்
போதிகே சோபா

**போதிகே சோபா** (*Bodige Shobha*)(பிறப்பு 9 சூன் 1974) தெலங்காணா மாநிலத்தைச் சேர்ந்த ஓர்இந்திய அரசியல்வாதி ஆவார். இவர் 2014 தெலங்காணா சட்டமன்றத் தேர்தலில் தெலங்காணா இராட்டிர சமிதி கட்சி வேட்பாளராக சோப்படாண்டி சட்டமன்றத் தொகுதியில் வெற்றி பெற்றார்.

## அரசியல் வாழ்க்கை
2001-ஆம் ஆண்டில் தெலங்காணா இராட்டிர சமிதியில் சேருவதன் மூலம் போதிகே சோபா தனது அரசியல் வாழ்க்கையைத் தொடங்கினார். மேலும் இவர் உள்ளாட்சி அமைப்புகளில் போட்டியிட்டு சங்கராப்பட்டினம் மண்டலத்திலிருந்து ஜில்லாபரிசத் உறுப்பினராகத் தேர்ந்தெடுக்கப்பட்டார். *ஏபிசி* வகைப்பாடு மற்றும் தெலுங்கானா இயக்கத்திற்கான மடிகா தண்டோரா இயக்கத்தில் தீவிரமாகப் பங்கேற்றார். பின்னர் 2009-ஆம் ஆண்டில் சோப்படாண்டி சட்டமன்றத் தொகுதி டி. ஆர். எஸ் கட்சி பொறுப்பாளராக நியமிக்கப்பட்டார். இவர் 2014 தெலுங்கானா சட்டமன்றத் தேர்தலில் சோப்படாண்டி சட்டமன்றத் தொகுதியில் போட்டியிட்டு 54781 வாக்குகள் வித்தியாசத்தில் வெற்றி பெற்றார். இவர் இந்திய தேசிய காங்கிரசு வேட்பாளர் சுதாலா தேவையாவை தோற்கடித்தார்.

போடிஜ் சோபாவுக்கு 2018 சட்டமன்றத் தேர்தலில் தெலங்காணா இராட்டிரிய கட்சியிக் வாய்ப்பு மறுக்கப்பட்டது. இதன் பின்னர் இவர் தெலங்காணா கட்சித் தலைவர் கே. லட்சுமணன் முன்னிலையில் 15 நவம்பர் 2018 அன்று பாரதிய ஜனதா கட்சியில் சேர்ந்தார். இவர் 2018, 2023 தேர்தல்களில் பாஜக சார்பில் போட்டியிட்டு தோல்வியடைந்தார்.

## போட்டியிட்ட தேர்தல்கள்

## மேற்கோள்கள்

பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1974 பிறப்புகள்
பகுப்பு:பாரத் இராட்டிர சமிதி அரசியல்வாதிகள்
மாமிதலா யசுகாசுவினி ரெட்டி

**மாமிதலா யசுகாசுவினி ரெட்டி** (Mamidala Yashaswini Reddy) என்பவர் தெலங்காணா மாநிலத்தைச் சேர்ந்த இந்திய அரசியல்வாதி ஆவார். தெலங்காணா சட்டப்பேரவை இரண்டாவது இளைய சட்டமன்ற உறுப்பினர் ஆவார். இவர் 2023ஆம் ஆண்டு தெலங்காணா சட்டப்பேரவைத் தேர்தலில் இந்திய தேசிய காங்கிரசுப் பிரதிநிதித்தி பாலகுர்தி சட்டமன்றத் தொகுதியிலிருந்து தேர்ந்தெடுக்கப்பட்டார்.

## ஆரம்பகால வாழ்க்கை.
ரெட்டியின் பெற்றோர் கல்வகுர்த்தி அருகே உள்ள நாகர்கர்னூல் மாவட்டத்தின் வாங்கூர் மண்டலத்தைச் சேர்ந்தவர்கள். இவர் ஐதராபாத்தில் தனது பள்ளிப்படிப்பை முடித்து, நாகோலில் உள்ள சிரேயாசு பொறியியல் தொழில்நுட்ப நிறுவனத்தில் பட்டம் பெற்றார்.

## அரசியல்
2023 தெலங்காணா சட்டப்பேரவைத் தேர்தலில் பாலகூர்தியிலிருந்து மூத்த அரசியல் தலைவரான எர்ரபெல்லி தயாகர் ராவை எதிர்த்து வெற்றிகரமாக போட்டியிட்டு ரெட்டி இந்திய தேசிய காங்கிரசு கட்சியில் இணைந்து அரசியலில் நுழைந்தார். 26 வயதில் மாநிலத்தின் இரண்டாவது இளைய சட்டமன்ற உறுப்பினர் ஆவார்.

## மேற்கோள்கள்

பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:1997 பிறப்புகள்
பகுப்பு:வாழும் மக்கள்
கும்பகோணம் கே. பானுமதி

**கும்பகோணம் கே. பானுமதி** (*Kumbakonam K. Bhanumathi*)(1922–2006) தமிழ்நாட்டின் கும்பகோணத்தைச் சேர்ந்த ஓர் இந்திய பரதநாட்டியக் கலைஞர் ஆவார். 1973ஆம் ஆண்டில், பரதநாட்டியத்திற்காக சங்கீத நாடக அகாதமி விருதைப் பெற்றார்.

## இளமை
கே. பானுமதி 1922ஆம் ஆண்டில் தமிழ்நாட்டில் உள்ள கும்பகோணத்தில் பாரம்பரிய நடனக் கலைஞர்களின் குடும்பத்தில் பிறந்தார். மேலும் இவரது குடும்பம் தேவதாசி முறையைக் கொண்டிருந்தது. பானுமதி பாபநாசம் வடிவேலு நட்டுவனாரிடமிருந்து பரதநாட்டியத்தில் பயிற்சி பெற்றார். மேலும் இவரது பயிற்சியின் கீழ் தனது பத்து வயதில் தனது முதல் அரங்கேற்றத்தை நிகழ்த்தினார். பின்னர் சண்முகசுந்தரம் நட்டுவனார் மற்றும் மைலாப்பூர் கௌரி அம்மாள் ஆகியோரின் கீழ் நடனத்தைக் கற்றார். 

பானுமதி 2006-இல் இறந்தார்.

## தொழில் &
தனது ஆரம்ப ஆண்டுகளில், பானுமதி தனது அத்தை வரலட்சுமியுடன் சேர்ந்து நடனமாடினார். இவர்கள் ‘வரலட்சுமி பானுமதி இணை ’என்று அழைக்கப்பட்டனர். ஆனால் விரைவில் இவர் தனது சொந்த தனி நிகழ்ச்சிகளை நடத ஆரம்பித்தார். 

இவர் இந்தியாவின் பல பகுதிகளிலும், இலங்கையிலும் 25 ஆண்டுகளாக நடன நிகழ்ச்சிகளை நிகழ்த்தினார். 1938 ஆம் ஆண்டில், பரதநாட்டியத்தை அடிப்படையாகக் கொண்ட ஜலஜா என்ற தமிழ் படத்தில் கதாநாயகியாகவும் நடித்தார்.

1930களின் முற்பகுதியில், பானுமதி தனது காலத்தின் மற்றொரு புகழ்பெற்ற நடனக் கலைஞரான தஞ்சாவூர் பாலசரஸ்வதிக்கு ஒரு போட்டியாளராக இருந்தார். பாலசரஸ்வதியின் தாயார் ஜெயம்மாளிடமிருந்து குரல் இசையைப் படித்த பானுமதி, நடனமாடும்போது பாடவும் செய்வார்.

1932 ஆம் ஆண்டில், ஈ. கிருஷ்ண ஐயர் இவரை ஒரு அமெரிக்க பெண்ணுக்கு அறிமுகப்படுத்தினார். அவர் இவரது நடனத்தை விரும்பினார். மேலும் அமெரிக்காவில் நிகழ்ச்சிகளை நிகழ்த்த இரண்டு ஆண்டு ஒப்பந்தமும் செய்து கொண்டார்.

கும்பகோணம் வரலட்சுமி மற்றும் பானுமதி ஆகிய இருவரும் பரதநாட்டியத்தின் மாற்றத்தின் ஒரு பகுதியாக இருந்தனர். சுதந்திரத்திற்கு முன்னும் பின்னும் பரதநாட்டியத்தின் மாற்றம், நடனக் கலைஞர்களின் உடையில் பல மாற்றங்களைக் கண்டது. இதை கும்பகோணம் பானுமதி வரவேற்றார். மேலும் நடனக் கலைஞர் ருக்மிணி தேவி அருண்டேல் வடிவமைத்த தையல் ஆடையை அணியத் தொடங்கினார். இதற்கிடையில், பாலசரஸ்வதி போன்ற நடனக் கலைஞர்கள் பாரம்பரிய உடையை ஆதரித்தனர்.

## விருதுகளும் கௌரவங்களும்
தமிழ்நாடு சங்கீத நாடகச் சங்கம் உட்பட பல்வேறு கலாச்சார அமைப்புகளால் பானுமதி கௌரவிக்கப்பட்டுள்ளார். 1973 ஆம் ஆண்டில், பரதநாட்டியத்திற்கான சங்கீத நாடக அகாதமி விருதைப் பெற்றார்.

## ஆவணப்படம்
1993 ஆம் ஆண்டில், சுஜாதா விஜயராகவன் என்பவர் பானுமதி குறித்து ஒரு ஆவணப்படத்தை உருவாக்கினார்.

## மேற்கோள்கள்

பகுப்பு:சங்கீத நாடக அகாதமி விருது பெற்றவர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:2006 இறப்புகள்
பகுப்பு:1922 பிறப்புகள்
சுரபி சிங்

**சுரபி சிங்** (*Surabhi Singh*-பிறப்பு 1985) உத்தரப் பிரதேசத்தைச் சேர்ந்த ஓர் இந்திய அரசியல்வாதி ஆவார். இவர் ஃபரூகாபாத் மாவட்டத்தில் உள்ள தாழ்த்தப்பட்டோருக்கு ஒதுக்கப்பட்ட கைம்கஞ்ச் சட்டமன்றத் தொகுதி உறுப்பினராக உள்ளார். பாரதிய ஜனதா கட்சி கூட்டாளியான அப்னா தளம் (சோனீலால் கட்சி) கட்சியை இவர் பிரதிநிதித்துவப்படுத்துகிறார். இவர் 2022 உத்தரப் பிரதேசச் சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
சிங் கைம்கஞ்சைச் சேர்ந்தவர். 2010-ஆம் ஆண்டில் டாக்டர் பி. ஆர். அம்பேத்கர் பல்கலைக்கழகத்தில் பல் மருத்துவத்தில் இளநிலைப் பட்டம் பெற்றார். பின்னர் 2020ஆம் ஆண்டில் கொல்கத்தாவின் இந்திய மேலாண்மை நிறுவனத்தில் மருத்துவமனை நிர்வாகத்தில் முதுநிலை பட்டயப் படிப்பினை முடித்தார். இவர் மருத்துவர் அஜித் சிங்கை மணந்தார்.

## அரசியல்
சிங் 2022 உத்தரப் பிரதேசச் சட்டப்பேரவைத் தேர்தலில் கைம்கஞ்ச் சட்டமன்றத் தொகுதியிலிருந்து அப்னா தளம் (சோனேலால் கட்சி) கட்சியைப் பிரதிநிதித்துவப்படுத்தி வெற்றி பெற்றார். இவர் 114952 வாக்குகளைப் பெற்று சமாஜ்வாதி கட்சி சர்வேஷ் அம்பேத்கரை 18,543 வாக்குகள் வித்தியாசத்தில் தோற்கடித்தார். முன்னதாக, இவர் 2017 உத்தரப் பிரதேசச் சட்டப்பேரவைத் தேர்தலில் சமாஜ்வாதி கட்சி சார்பில் இதே தொகுதியில் தோல்வியடைந்தார்.

## மேற்கோள்கள்

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:உத்தரப் பிரதேசப் பெண் சட்டமன்ற உறுப்பினர்கள்
ஆயு அசாரி

**சிதி கதீஜா அசாரி** (*Siti Kadija Azhari*) (பிறப்பு 19 நவம்பர் 1969), அயு அஷாரி என்று நன்கு அறியப்பட்ட இவர் இந்தோனேசிய நடிகையும், வடிவழகியும் மற்றும் கலப்பு இந்திய மற்றும் சுந்தானிய வம்சாவளியைச் சேர்ந்த எழுத்தாளரும் ஆவார்.

## இளமை வாழ்க்கை
அயு அசாரி 1969 நவம்பர் 19 அன்று  எச். அப்துல்லா அசாரி மற்றும் எச். ஜே கைரானி ஆகியோரின் ஏழு குழந்தைகளில் மூத்தவராகப் பிறந்தார். இவர்கள் குடும்பம் பங்கா தீவைச்  சேர்ந்தது.

## தொழில்
1984 ஆம் ஆண்டில் *அகிபத் புவா டெர்லராங்* (தடைசெய்யப்பட்ட பழத்தின் விளைவுகள்) என்ற திரைப்படத்தில் அயூ அசாரி அறிமுகமானார். பின்னர், *பெர்னிககான் தாரா* (குருதித் திருமணம்) என்ற மேடை நாடகத்தில் ஒரு சிறிய கதாபாத்திரத்தில் தோன்றினார். பின்னர், 1986 ஆம் ஆண்டில் இயக்குநர் காரியா இயக்கத்தில் *இபுண்டா* (தாய்) என்ற படத்தில் நடித்தார். 1989 ஆம் ஆண்டில் காரியாவின் *பாக்கர் கெட்டிக்கலன் கெரேட்டா* என்ற திரைப்படத்தில் ஒரு சிறிய பாத்திரத்தில் நடித்தார்.

1990 ஆம் ஆண்டில், *துவா கெகாசிஹ்* (இரண்டு காதலர்கள்) படத்தில் நடித்ததற்காக இந்தோனேசிய திரைப்பட விழா சிறந்த துணை நடிகைக்கான சிட்ரா விருதைப் பெற்றார்.

2000களின் முற்பகுதியில், இந்தோனேசியாவில் அதிக சம்பளம் வாங்கும் தொலைக்காட்சி நட்சத்திரங்களில் ஒன்றாக அயு இருந்தார். இவர் ஒரு அத்தியாயத்திற்கு 20 மில்லியன் ரிங்கிட் (இந்தோனேசிய ரூபாய்) (US$2,200) சம்பாதித்ததாக வதந்தி பரவியது. ஆனால் அந்த வதந்தியை  மறுத்தார். *துங் இந்துங்* என்ற இசைத் தொகுப்பையும் இவர் வெளியிட்டார்.

## நூல் வெளியீடு
2003 ஆம் ஆண்டில், அசாரி தனது சகோதரி சாரா, இரகசியமாக எடுக்கப்பட்ட ஒரு காணொளியில் ஆடைகளை மாற்றுவது போல் சித்தரிக்கப்பட்ட பல பெண் பிரபலங்களில் ஒருவராக இருந்ததை அடுத்து, பார்வை மோகத்தின் ஆபத்துகள் குறித்து ஒரு புத்தகத்தை எழுதினார். புத்தகத்திற்கான ஆராய்ச்சியில் பார்வை மோகத்தால் பாதிக்கப்பட்டவர்களை நேர்காணல் செய்வதும் அடங்கும். இவரது இப்புத்தகத்தை மூன்று வெளியீட்டாளர்கள் வெளியிட முன்வந்தனர்.

2011 ஆம் ஆண்டின் பிற்பகுதியில், அசாரி பங்கன் சமையல் குறிப்புகள் நிறைந்த சமையல் புத்தகத்தை வெளியிட்டார்.

## அரசியல் கட்சி
2010 ஆம் ஆண்டில், அசாரி இந்தோனேசிய ஜனநாயகப் போராட்டக் கட்சியின் சுகபூமி மாகாணத்தின் துணை ஆட்சியர் பதவிக்கு போட்டியிட பதிவு செய்தார். இவர் தனது பிரச்சாரத்தில் 10 பில்லியன் டாலரை (US$1.1 மில்லியன்) முதலீடு செய்ததாகக் கூறப்படுகிறது. இவரது அரசியல் பிரச்சாரத்தின் போது, இவரது எதிரிகள் இவரைப் போன்ற ஒரு பெண்ணின் கவர்ச்சியான படங்களை பொது வெளியில் பரப்பினர். இதனை தன்னை இழிவுபடுத்தும் முயற்சியாக எடுத்துக் கொண்டார். இறுதியில் இவர் போட்டியிடத் தேர்ந்தெடுக்கப்படவில்லை.

## சொந்த வாழ்க்கை
அயு அசாரி பல முறை திருமணம் செய்து கொண்டார். இவரது முதல் திருமணம் 1990 இல் *விஷ்ணு ஜோடி கோண்டோகுசுமோ* என்பவருடன் நடந்தது. அவருடன் இவருக்கு ஒரு மகன் இருந்தார். நான்கு ஆண்டுகளுக்கு பின்னர், இவர் *தீமு யூசுப் இப்ராகிம்* என்பவரை மணந்தார். இப்ராகிம் மூலம் இரண்டு மகன்களையும் ஒரு மகளையும் பெற்றார். 2010 ஆம் ஆண்டு நிலவரப்படி, இவர் *ஒயிட் லயன்* என்ற இசைக்குழுவின் இசைக்கலைஞர் *மைக் டிராம்பை* மணந்தார். இவருக்கு மொத்தம் ஆறு குழந்தைகள் உள்ளனர் .

## மேற்கோள்கள்

**நூல் ஆதாரங்கள்**

* 
* 
* 
* 
* 
* 
*
* 
* 

## வெளி இணைப்புகள்

* 

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:பெண் எழுத்தாளர்கள்
பகுப்பு:இந்தோனேசிய திரைப்பட நடிகைகள்
அஜ்மீரா ரேகா

**அஜ்மீரா ரேகா** (Ajmeera Rekha)(பிறப்பு 19 பிப்ரவரி 1974) ஓர் இந்திய அரசியல்வாதியும் தெலங்காணா சட்டமன்ற உறுப்பினரும் ஆவார். இவர் 2014, 2018-ஆம் ஆண்டுகளில் கானாப்பூர் சட்டமன்றத் தொகுதியில் பாரத் இராட்டிர சமிதி கட்சி சார்பில் போட்டியிட்டு வெற்றி பெற்றார்.

## ஆரம்பகால வாழ்க்கை.
அஜ்மீரா தெலங்காணாவில் ஐதராபாத்தில் கே. சங்கர் சவுகான் மற்றும் கே. சியாமலா பாய் ஆகியோருக்கு மகளாகப் பிறந்தார். சனத்நகரில் கல்வி பயின்றார். இவரின் தந்தை பெல் நிறுவனத்தில் பணிபுரிந்தார், இவரின் தாயார் மாநில அரசு ஊழியராக இருந்தார். 2010-ஆம் ஆண்டில் வனிதா மகாவித்யாலயாவில் இளங்கலைப் பட்டமும், உசுமானியா பல்கலைக்கழகத்தில் முதுகலையில் சமூகவியல் பட்டமும் பெற்றார். 2013-ஆம் ஆண்டில் படலா ராம் ரெட்டி கல்லூரியில் இளங்கலைச் சட்டப் படிப்பினை முடித்தார்.

## அரசியல்
அஜிமீரா ஜில்லா பரிசத் உறுப்பினராக இருந்தார். 2009-ஆம் ஆண்டில் சுயேச்சையாகப் போட்டியிட்டுத் தோல்வியடைந்த இவர், 2014-ஆம் ஆண்டில் முதல் முறையாக பாரத் இராட்டிர சமிதி கட்சி சார்பில் போட்டியிட்டு வெற்றி பெற்றார். 2018 சட்டமன்றத் தேர்தலில் இவர் மீண்டும் இக்கட்சியின் சார்பில் போட்டியிட்டு வெற்றி பெற்றார். ஆனால் 2023 சட்டமன்றத் தேர்தலில் இவருக்கு வாய்ப்புக் கிடைக்கவில்லை. இவர் அக்டோபர் 6 அன்று பா.இ.ச. கட்சியிலிருந்து விலகினார்.

## மேற்கோள்கள்

பகுப்பு:தெலங்காணா சட்டமன்ற பெண் உறுப்பினர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:பாரத் இராட்டிர சமிதி அரசியல்வாதிகள்
சாய்ரைட்டு

**சாய்ரைட்டு** (*Sayrite*) என்பது  Pb2(UO2)5O6(OH)24(H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். எக்சு-கதிர் படிகவியலாளர் டேவிட் சாயரின் பெயரிடப்பட்ட யுரேனைட்டின் ஒரு மாறுபாட்டு  தயாரிப்பு ஆகும். சாயரைட்டு கனிமத்தில் ஐதரசன், ஆக்சிசன், யுரேனியம் மற்றும் ஈயம் ஆகியவை கலந்துள்ளன. காங்கோ சனநாயகக் குடியரசின் ஆட்-கட்டங்காவின் கம்போவ் மாவட்டத்தில் உள்ள சின்கோலோப்வே சுரங்கத்தில் (கசோலோ சுரங்கம்) சாய்ரைட்டு கனிமம் வெட்டப்படுகிறது. பொதுவாக ஆரஞ்சு நிறத்தில் இருக்கும், ஆனால் சிவப்பு மற்றும் மஞ்சள் நிறமாகவும் இருப்பதுண்டு. ஒற்றைச்சரிவச்சுப் படிக அமைப்பில் கனிமம் காணப்படுகிறது. 

பன்னாட்டு கனிமவியல் சங்கம் சாய்ரைட்டு கனிமத்தை Syr என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:ஈயக் கனிமங்கள்
பகுப்பு:கனிமங்கள்
மனிசா பண்ணா

**மனிசா பண்ணா** (*Manisa Panna*) என்பவர் இந்தியாவைச் சேர்ந்த ஒரு தொழில் முறை கால்பந்து வீரர் ஆவார். 1991 ஆம் ஆண்டு ஏப்ரல் மாதம் 20 ஆம் தேதியன்று இவர் பிறந்தார். ஒடிசாவைச் சேர்ந்த மனிசா பன்னா, தனது கிராமத்தில் வேறு எந்தப் பெண்களும் கால்பந்தில் ஆர்வம் இல்லாததால், சிறுவர்களுடன் விளையாடி வளர்ந்தார். இவரது மறைந்த தந்தையே இவரது முதல் பயிற்சியாளராகவும் இருந்தார். இந்திய மகளிர் கூட்டமைப்பு கழக நிட்டா கால்பந்து அகாதமி மற்றும் இந்திய மகளிர் தேசிய கால்பந்து அணிக்காக தடுப்பாட்டக்காரராக விளையாடுகிறார். 2015–16 ஆண்டுகளில் நடைபெற்ற ஆசிய கால்பந்து சம்மேளனத்தின் மகளிர் ஒலிம்பிக் தகுதிப் போட்டியில் கலந்து கொண்ட அணியின் ஒரு பகுதியாக இருந்தார். முன்னதாக இந்திய மகளிர் கூட்டமைப்பு போட்டிகளில் கேரளாவின் கோகுலம் கால்பந்து அணிக்காகவும், ஒடிசா அணிக்காகவும்  விளையாடினார்.

## பன்னாட்டுப் போட்டிகள்
மனிசா பண்ணா 2015 ஆம் ஆண்டு முதல்  இந்திய அணியில் ஒரு பகுதியாக விளையாடி தேசிய அணியில் ஒரு தடுப்பாட்ட வீரராக இடம்பிடித்து விளையாடுகிறார்.  முதலில் 2015-16 ஆசிய காற்பந்து சம்மேளன மகளிர் ஒலிம்பிக் தகுதிப் போட்டியில் விளையாடினார். பின்னர் இவர் தெற்காசிய விளையாட்டுப் போட்டிகள் மற்றும் 2016 தெற்கு ஆசிய காற்பந்து கூட்டமைப்பு மகளிர் காற்பந்து போட்டிகளிலும் பங்கேற்று விளையாடினார்.
### பன்னாட்டு அளவு

## கௌரவங்கள்
**இந்தியா**
* 2016 தெற்கு ஆசிய காற்பந்து கூட்டமைப்பு மகளிர் காற்பந்து போட்டிகள் 
* 2016 தெற்கு ஆசிய விளையாட்டுப் போட்டிகள்: தங்கம் 
**ஒடிசா**
*இந்திய மகளிர் கூட்டமைப்புப் போட்டிகள்: 2023–24 இந்திய மகளிர் கூட்டமைப்புப் போட்டிகள்
**கோகுலம் கேரளா**
*இந்திய மகளிர் கூட்டமைப்பு போட்டிகள்: [2019–20 இந்திய மகளிர் கூட்டமைப்பு போட்டி

'''ஒடிசா (மாநிலம்)'''
* [இந்திய மகளிர் கால்பந்து வாகைத்தொடர்: 2010–11
* இந்தியாவின் தேசிய விளையாட்டுக்கள் வெள்ளிப் பதக்கம்: 2022 இந்தியாவின் தேசிய விளையாட்டுக்கள்]]

**இரயில்வே அணி**
* இந்திய மகளிர் கால்பந்து வாகைத்தொடர்: 2015–16 இந்திய மகளிர் கால்பந்து வாகைத்தொடர்

## மேற்கோள்கள்

## வெளி இணைப்புகள்
* Manisa Panna at All India Football Federation

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்திய விளையாட்டு வீரர்கள்
பகுப்பு:இந்தியப் பெண் விளையாட்டு வீரர்கள்
அன்சூல் காம்போஜ்

**அன்சூல் காம்போஜ்** (*Anshul Kamboj*, பிறப்பு 6 திசம்பர் 2000) ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் அரியானா அணிக்காக விளையாடுகிறார். 2024-இல் நடந்த இந்தியன் பிரீமியர் லீக் ஏலத்தில்  மும்பை இந்தியன்ஸ் அணி இவரை 20 லட்சம் ரூபாய்க்கு ஏலம் எடுத்தது. அக்டோபர் 2024-இல், இவர் 2024 ஏ.சி.சி வளர்ந்து வரும் அணிகள் ஆசியக் கிண்ணத்திற்கான இந்தியா ஏ அணியில் இடம்பெற்றிருந்தார். இவர் 22 அக்டோபர் 2022 அன்று, 2022-23 சையத் முஷ்டாக் அலி கோப்பையில் அரியானாவுக்காக தனது இருபது20 போட்டியில் அறிமுகமானார். இவர் 15 நவம்பர் 2022 அன்று, 2022-23 விஜய் அசாரே கோப்பையில் அரியானாவுக்காக துடுப்பாட்ட ஏ பிரிவில் அறிமுகமானார். 2025 ஐபிஎல் ஏலத்தில் சென்னை சூப்பர் கிங்ஸ் அணி 3.4 கோடி ரூபாய்க்கு ஏலம் எடுத்தது.

## உள்ளூர்ப் போட்டிகள்

கம்போஜ், பிப்ரவரி 2022-இல் ரஞ்சிக் கோப்பையில் திரிபுராவுக்கு எதிராக அரியானா அணிக்காக அறிமுகமானார். 2022-23 சையத் முஷ்டாக் அலி கோப்பையில் 7 போட்டிகளில் 7 இலக்குகளையும், 2023-24 விஜய் அசாரே கோப்பையில் அரியானாவுக்காக 10 போட்டிகளில் 17 இலக்குகளையும் வீழ்த்தினார். இந்தியன் பிரீமியர் லீக்கில் 6 மே 2024 அன்று மும்பை இந்தியன்ஸ் அணிக்காக சன்ரைசர்ஸ் ஐதராபாத் அணிக்கு எதிராக அறிமுகமானார். துலீப் கோப்பைக்கு தேர்வு செய்யப்பட்டு இந்தியா சி அணியில் இடம்பெற்றார். இதில் 3 போட்டிகளில் 17.12 சராசரியாக 16 இலக்குகளை வீழ்த்தி, போட்டியின் ஆட்ட நாயகனாகத் தேர்வு செய்யப்பட்டார். நவம்பர் 2024-இல், ரஞ்சிக் கோப்பையில் ஒரே ஆட்டப்பகுதியில் அனைத்து இலக்குகளையும் வீழ்த்திய மூன்றாவது பந்து வீச்சாளர் என்ற பெருமையை காம்போஜ் பெற்றார்.

## மேற்கோள்கள்

பகுப்பு:இந்தியத் துடுப்பாட்டக்காரர்கள்
பகுப்பு:2000 பிறப்புகள்
பகுப்பு:சென்னை சூப்பர் கிங்ஸ் துடுப்பாட்டக்காரர்கள்
அர்வல்

**அர்வல்** (''Arwal'), வட இந்தியாவின் பீகார் மாநிலத்தில் உள்ள அர்வல் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரம் பட்னாவிற்கு தென்மேற்கே  70 கிலோ மீட்டர் தொலைவில், சோன் ஆற்றின் வலது கரையில் உள்ளது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி, 25 வார்டுகளும்,  8,453  குடியிருப்புகளும் கொண்ட அர்வல்  நகரத்தின்  மக்கள் தொகை  51,849 ஆகும். அதில் ஆண்கள் 27,077 மற்றும்  24,772 பெண்கள் உள்ளனர். பாலின விகிதம் 1000 ஆண்களுக்கு  915 பெண்கள் வீதம் உள்ளனர். சராசரி எழுத்தறிவு  75.29 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  18.51 % மற்றும்   0.15 %  வீதம்  உள்ளனர். இந்நகரத்தில் இந்து சமயத்தினர் 82.23%, இசுலாமியர் 17.46% மற்றும் பிற சமயத்தினர் 031 % வீதம்  உள்ளனர்.
## மொழிகள்
இந்தி மற்றும் உருது மொழிகள் அலுவல் மொழிகளாக உள்ளது.மகதி மொழி வட்டார வழக்கு மொழியாக உள்ளது.
## போக்குவரத்து
தேசிய நெடுஞ்சாலை 33 (இந்தியா) மற்றும் தேசிய நெடுஞ்சாலை எண் 139 அர்வல் நகரம் வழியாகச் செல்கிறது.
## மேற்கோள்கள்

பகுப்பு:அர்வல் மாவட்டம்
பகுப்பு:பீகார் மாநிலத்திலுள்ள ஊர்களும் நகரங்களும்
அல்கா சிங் அர்க்வான்சி

**அல்கா சிங் அர்க்வான்சி** (Alka Singh Arkvanshi)(பிறப்பு 15 மே 1979) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஹர்தோய் மாவட்டத்தில் உள்ள சண்டிலா சட்டமன்றத் தொகுதி சட்டமன்ற உறுப்பினராக உள்ளார். இவர் பாரதிய ஜனதா கட்சியினைச் சார்ந்தவர். இவர் 2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
இலக்னோ மாவட்டத்தின் சரோஜ்னிநகரைச் சேர்ந்தவர் அர்க்வன்சி. இவர் அனூப் சிங்கை மணந்தார். 2007-ஆம் ஆண்டில் அலகாபாத் வேளாண் நிறுவனத்தில் தனது முதுநிலை மேலாண்மைக் கல்வியினை முடித்தார்.

## தொழில் வாழ்க்கை
2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சியின் சார்பில் போட்டியிட்டு சண்டிலா சட்டமன்றத் தொகுதியிலிருந்து அர்கவன்சி வெற்றி பெற்றார். இவர் 101,730 வாக்குகளைப் பெற்று பகுஜன் சமாஜ் கட்சியின் அப்துல் மன்னனை 37,103 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:ஹர்தோய் மாவட்ட நபர்கள்
பகுப்பு:வாழும் மக்கள்
பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:1979 பிறப்புகள்
ஆவி ஒளிப்படவியல்

**ஆவி ஒளிப்படவியல்** **(பேய் ஒளிப்படவியல் என்றும் அழைக்கப்படுகிறது)** *(Spirit photography)* என்பது ஒரு வகையான ஒளிப்படக் கலையாகும், இதன் முதன்மை குறிக்கோள் பேய்கள் மற்றும் பிற ஆன்மீக நிறுவனங்களின் ஆவி வேட்டையில் படங்களைப் பிடிப்பதாகும், . இது 19 ஆம் நூற்றாண்டின் பிற்பகுதியில் இருந்து வருகிறது. அமெரிக்க உள்நாட்டுப் போரின் முடிவும் 19 ஆம் நூற்றாண்டின் நடுப்பகுதியும் ஆன்மீக இயக்கத்தின் புகழ் ஆவி ஒளிப்படம் எடுப்பதற்கு பெரிதும் பங்களித்தன. விக்டோரியன் காலத்தில் மரணம் எங்கும் பரவியிருந்தது, மரணத்திற்குப் பிந்தைய வாழ்க்கையின் சான்றுகளுக்கான விருப்பத்தை உருவாக்கியது, மேலும் ஆவி ஒளிப்படம் எடுப்பில் பங்கேற்றவர்கள் பெரும்பாலும் இறந்த உறவினர் அல்லது அன்புக்குரியவரின் சாயலை சித்தரிக்கும் படங்களைப் பெற நம்பினர். வில்லியம் மம்லர் மற்றும் வில்லியம் ஹோப் போன்ற ஒளிப்படக் கலைஞர்கள் தங்கள் இறந்த உறவினர்களுடன் மக்களை ஒளிப்படம் எடுக்கும் செழிப்பான வணிகங்களை நடத்தினர். இருவரும் மோசடி செய்பவர்கள் என்று காட்டப்பட்டது, ஆனால் ஆர்தர் கொனன் டொயில் போன்ற "உண்மையான விசுவாசிகள்", ஆதாரங்களை ஒரு மோசடிக்கான சான்றாக ஏற்றுக்கொள்ள மறுத்துவிட்டனர்.

ஒளிப்படக்கருவிகள்  பொது மக்களுக்குக் கிடைத்தவுடன், தூசித் துகள்களைப் பிரதிபலிக்கும் ஒளிவீச்சு, வில்லைக்கு அருகில் உள்ள ஒளிப்படக்கருவி பட்டை அல்லது முடி, வில்லையின் ஒளிக்கீற்று, ஒருவர் தான் காணும் எந்தவொரு புதிய விசயத்தையும் தனக்குத் தெரிந்த விசயங்களைக் கொண்டே விளக்க முயற்சி செய்தல் போன்ற இயற்கை ஒளிப்படக்கருவியின் கலைப்பொருட்கள் காரணமாக பேய் ஒளிப்படங்கள் பொதுவானதாகிவிட்டன. அல்லது நவீன காலங்களில், ஏற்கனவே உள்ள ஒளிப்படங்களில் பேய் படங்களைச் சேர்க்கும் திறன்பேசி பயன்பாடுகளைப் பயன்படுத்தி ஏமாற்றுதல்களும் செய்யப்படுகின்றன.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
சாவித்திரி கத்தேரியா

**சாவித்திரி கத்தேரியா** (*Savitri Katheria*) ஓர் இந்திய அரசியல்வாதியும் இந்தியாவின் உத்தரப் பிரதேசத்தின் 17ஆவது சட்டமன்ற உறுப்பினரும் ஆவார். இவர் உத்தரப் பிரதேசத்தின் எட்டாவா மாவட்டத்தில் உள்ள பர்தானா சட்டமன்றத் தொகுதியைப் பிரதிநிதித்துவப்படுத்துகிறார்.

## அரசியல் வாழ்க்கை
உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சி சார்பில் 2017ஆம் ஆண்டு நடைபெற்ற உத்தரப் பிரதேச சட்டமன்றப் பொதுத் தேர்தலில் போட்டியிட்ட சாவித்ரி கத்தேரியா, சமாஜ்வாதி கட்சியைச் சேர்ந்த தனது நெருங்கிய போட்டியாளரான கமலேசு குமார் கத்தேரியாவினை 1,968 வாக்குகள் வித்தியாசத்தில் தோற்கடித்தார். பர்தானா சட்டமன்றத் தொகுதி பட்டியல் இனத்தவருக்காக ஒதுக்கப்பட்ட தொகுதியாகும்.

## வகித்தப் பதவிகள்

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பூஜா சரோஜ்

**பூஜா சரோஜ்** (*Puja Saroj*) ஓர் இந்திய அரசியல்வாதியும் உத்தரப் பிரதேசச் சட்டமன்ற உறுப்பினரும் ஆவார். இவர் உத்தரப் பிரதேசச் சட்டமன்றத்தில் ஆசம்கரின் மெக்நகர் சட்டமன்றத் தொகுதியின் 18ஆவது உத்தரப் பிரதேசச் சட்டமன்ற உறுப்பினர் ஆவார். இவர் சமாஜ்வாதி கட்சி உறுப்பினர் ஆவார்.

## ஆரம்பகால வாழ்க்கை.
பூஜா சரோஜ் நவம்பர் 2,1990 அன்று உத்தரப் பிரதேசத்தின் வாரணாசி கன்ஷ்யாமின் இந்து குடும்பத்தில் பிறந்தார். இவர் பிப்ரவரி 8, 2015 அன்று ராஜீவ் குமாரை மணந்தார். அவர்களுக்கு ஒரு குழந்தை உள்ளது.

## கல்வி
பூஜா சரோஜ் 2014-ஆம் ஆண்டில் வாரணாசி உள்ள பனாரஸ் இந்து பல்கலைக்கழகத்தில் முதுகலை கலை பட்டம் பெற்றார்.

## வகித்த பதவி

## மேலும் காண்க

* உத்தரப்பிரதேச சட்டப்பேரவை

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1990 பிறப்புகள்
வாயி சட்டமன்றத் தொகுதி

**வாயி சட்டமன்றத் தொகுதி** (Wai Assembly Constituency) என்பது இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும். இது சாத்தாரா மாவட்டத்தில் உள்ளது. இத்தொகுதியானது சாத்தாரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:மகாராட்டிர சட்டமன்றத் தொகுதிகள்
பகுப்பு:சாத்தாரா மாவட்டம்
ஆராதனா மிசுரா

**ஆராதனா மிசுரா** (*Aradhana Misra*)(பிறப்பு 20 ஏப்ரல் 1974), என்பவர் **மோனா மிசுரா** என்றும் அழைக்கப்படுபவர், இந்திய அரசியல்வாதியும் உத்தரப் பிரதேசத்தின் 18ஆவது சட்டமன்ற உறுப்பினரும் ஆவார். உத்தரப் பிரதேசத்தில் பிரதாப்கர் மாவட்டத்தின் ராம்பூர் காசு சட்டமன்றத் தொகுதியின் சட்டமன்ற உறுப்பினராக 2011 முதல் 2016 வரை இருந்தார். இவர் இந்திய தேசிய காங்கிரசு கட்சியின் உறுப்பினர். இவர் மூத்த காங்கிரசு தலைவரும் மாநிலங்களவை உறுப்பினருமான பிரமோத் திவாரியின் மகள் ஆவார்.

## கல்வியும் பின்னணியும்
1997-ஆம் ஆண்டில் அலகாபாத் பல்கலைக்கழகத்தில் வணிகத்தில் இளங்கலைப் பட்டம் பெற்ற ஆராதனா, வணிக நிர்வாகத்தில் முதுகலைப் பட்டம் பெற்றார். இதன் பின்னர் தில்லியில் உள்ள மனித உரிமைகள் நிறுவனத்தில் மனித உரிமைகளில் முதுகலைப் பட்டம் பயின்றார். ஆராதனா மிசுரா என்ற மோனா அரசியல் பின்னணியைச் சேர்ந்தவர். இவரின் தந்தை பிரமோத் திவாரி இந்திய தேசிய காங்கிரசின் மூத்த தலைவர் ஆவார். இவர் பிரதாப்கரில் உள்ள ராம்பூர் காசு சட்டமன்றத் தொகுதியிலிருந்து தொடர்ச்சியாக ஒன்பது முறை சட்டமன்ற உறுப்பினராகத் தேர்ந்தெடுக்கப்பட்டார். மேலும் இவர் மாநிலங்களவை உறுப்பினராகவும் பதவி வகித்துள்ளார்.

## அரசியல் வாழ்க்கை
ஆராதனா மிசுரா உத்தரப் பிரதேசக் காங்கிரசு கட்சியுடன் தொடர்புடையவர். 2000 முதல் உறுப்பினராக உள்ளார். இவர் முன்னதாக உத்தரப் பிரதேசத்தின் பிரதாப்கர் மாவட்டத்திலிருந்து பிளாக் பிரமுக்காக (தலைமை) தொடர்ச்சியாக மூன்று முறை தேர்ந்தெடுக்கப்பட்டார். 2014, 2017 ஆகிய ஆண்டுகளில் நடைபெற்ற சட்டமன்றத் தேர்தல்களில் போட்டியிட்டு வெற்றி பெற்று சட்டமன்ற உறுப்பினராக இருந்துள்ளார். இவர் இந்திய அரசின் ஊரக வளர்ச்சி அமைச்சகத்தின் கீழ் உள்ள உத்தரப் பிரதேச மாநில கண்காணிப்புக் குழுவில் உறுப்பினராக உள்ளார். 2012 உத்தரப் பிரதேசத் தேர்தலில் ஊடக பிரச்சாரக் குழுவில் தீவிர உறுப்பினராக இருந்த இவர், இந்திய காங்கிரசு கட்சிக்கும் இராகுல் காந்திக்கும் ஊடக மூலோபாயத்தை வகுத்திருந்தார்.

2022 உத்தரப் பிரதேசச் சட்டப்பேரவைத் தேர்தலில் ஆராதனா மிசுரா தனது நெருங்கிய பாஜக போட்டியாளரை பிரதாப்கர் மாவட்டத்தில் உள்ள இராம்பூர் காசு தொகுதியிலிருந்து  14,741 வாக்குகள் வித்தியாசத்தில் தோற்கடித்தார். இது சட்டமன்ற உறுப்பினராக இவர் பெற்ற மூன்றாவது வெற்றி ஆகும்.

## மேற்கோள்கள்

## வெளி இணைப்புகள்

* 

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:உத்தரப் பிரதேசத்தைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:வாழும் மக்கள்
பகுப்பு:1974 பிறப்புகள்
அனிதா கமல்

**அனிதா கமல்** (*Aneeta Kamal*) ஓர் இந்திய அரசியல்வாதியும் உத்தரப் பிரதேசச் சட்டமன்ற மேனாள் உறுப்பினரும் ஆவார். இவர் உத்தரப் பிரதேசத்தின் 17ஆவது சட்டமன்ற உறுப்பினர் ஆவார். இவர் உத்தரப் பிரதேசத்தின் அம்பேத்கர் நகர் மாவட்டத்தில் உள்ள அலாப்பூர் சட்டமன்றத் தொகுதி தொகுதியை பிரதிநிதித்தினார். அனிதா பாரதிய ஜனதா கட்சியின் உறுப்பினர் ஆவார்.

## ஆரம்பகால வாழ்க்கை மற்றும் கல்வி
அனிதா கமல் 23 மார்ச் 1986 அன்று உத்தரப் பிரதேசத்தின் அம்பேத்கர் நகர் மாவட்டத்தில் உள்ள கட்டாமிபூர் கிராமத்தில் தந்தை ராம் பரித்துக்கு மகளாகப் பிறந்தார். 2006-ஆம் ஆண்டில், இவர் அவதேசு குமாரை மணந்தார், இவர்களுக்கு இரண்டு மகன்கள் உள்ளனர். இவர் பட்டியலிடப்பட்ட சாதி (சாமர்) சமூகத்தைச் சேர்ந்தவர். 2010-ஆம் ஆண்டில், இவர் பாபா பாருவா தாசு மகாவித்யாலயா மருயா ஆசிரமத்தில் (அவத் பல்கலைக்கழகம்) பயின்றார். அனிதா முதுகலைப் பட்டம் பெற்றுள்ளார்.

## அரசியல் வாழ்க்கை
அனிதா கமல் ஒரு முறை சட்டமன்ற உறுப்பினராக இருந்துள்ளார். முதல் முயற்சியிலேயே சட்டப்பேரவையில் வெற்றி பெற்றார். உத்தரப்பிரதேசத்தின் 17ஆவது சட்டப்பேரவைத் தேர்தலில் (2017), சமாஜ்வாதி கட்சி வேட்பாளர் சங்கீதாவை 12,513 வாக்குகள் வித்தியாசத்தில் தோற்கடித்தார்.

## சட்டமன்ற உறுப்பினராக

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:1986 பிறப்புகள்
பகுப்பு:வாழும் மக்கள்
உஷா சிரோகி

**உஷா சிரோகி** (*Usha Sirohi*)(பிறப்பு 1 ஜனவரி 1952) என்பவர் இந்திய அரசியல்வாதியும் உத்தரப் பிரதேசச் மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சேர்ந்த அரசியல்வாதி. உஷா சிரோகி 17ஆவது உத்தரப் பிரதேசச் சட்டமன்றத்தில் உறுப்பினராக (மார்ச் 2017-மார்ச் 2022) புலந்த்சகர் சட்டமன்றத் தொகுதியிலிருந்து பணியாற்றினார். இவரின் கணவர் மறைந்த வீரேந்திர சிங் சிரோகி ஆவார். இவர் சூன் 7,1971 அன்று வீரேந்திர சிங்கை மணந்தார். 2017-இல் நடைபெற்ற உத்தரப் பிரதேச சட்டமன்றத் தேர்தலில் புலந்த்சகர் சட்டமன்றத் தொகுதியில் வெற்றி பெற்று சட்டமன்ற உறுப்பினராக இருந்த உஷாவின் கணவர் வீரேந்திர சிங் மரணமடைந்ததால் 2020-இல் நடைபெற்ற இடைத்தேர்தலில் போட்டியிட்டு 86,879 வாக்குகளைப் பெற்று வெற்றி பெற்றார். இத்தேர்தலில் முகமது யூனுஸை 21,702 வாக்குகள் வித்தியாசத்தில் உஷா தோற்கடித்தார்.

## மேற்கோள்கள்


பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1952 பிறப்புகள்
மீனாட்சி சிங்

**மீனாட்சி சிங்** (*Meenakshi Singh*)(பிறப்பு சனவரி 26,1989) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் உத்தரப் பிரதேசச் சட்டமன்ற உறுப்பினராக உள்ளார். குர்ஜா சட்டமன்றத் தொகுதியினை மீனாட்சி பிரதிநிதித்துவப்படுத்துகிறார். இவர் பாரதிய ஜனதா கட்சி உறுப்பினர் ஆவார்.

## ஆரம்பகால வாழ்க்கை மற்றும் கல்வி
சிங் குர்ஜாவைச் சேர்ந்தவர். இவர் அனுபவ் சிங்கை மணந்தார். 2012-ஆம் ஆண்டில் பரேலியில் உள்ள எம். ஜே. பி. ரோகில்கண்ட் பல்கலைக்கழகத்தில் சட்டப் படிப்பை முடித்து வழக்கறிஞராகப் பயிற்சி பெற்றவர்.

## அரசியல்
சிங் 2022ஆம் ஆண்டு நடைபெற்ற உத்தரப் பிரதேசச் சட்டப்பேரவைத் தேர்தலில், புலந்த்சகர் மாவட்டத்தில் பட்டியல் இனத்தினருக்காக ஒதுக்கப்பட்ட குர்ஜா சட்டமன்றத் தொகுதியிலிருந்து பாரதிய ஜனதா கட்சி பிரதிநிதித்துவப்படுத்தி வெற்றி பெற்றார். இவர் சமாஜ்வாதி கட்சி பன்சி சிங்கை 67,084 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1989 பிறப்புகள்
இந்திராணி தேவி

**இந்திராணி தேவி** (*Indrani Devi*) என்பவர் இந்திய அரசியல்வாதியும் உத்தரப் பிரதேசச் சட்டமன்ற உறுப்பினரும் ஆவார். இவர் சிராவசுதி மாவட்டத்தின் பிங்கா சட்டமன்றத் தொகுதியின் 18ஆவது உத்தரப் பிரதேசச் சட்டமன்ற உறுப்பினர் ஆவார். இவர் சமாஜ்வாதி கட்சியின் உறுப்பினர் ஆவார்.

## ஆரம்பகால வாழ்க்கை
இந்திராணி தேவி 1969 சூன் 15 அன்று உத்தரப் பிரதேசத்தின் சாபூர் என்ற இடத்தில் அவத் பிகாரி வர்மாவின் இந்து குடும்பத்தில் பிறந்தார். இவர் 1982 பிப்ரவரி 12 அன்று கியான் பிரகாசை மணந்தார். இந்த இணையருக்கு ஆறு குழந்தைகள் உள்ளனர்.

## அரசியல்
இந்திராணி தேவி 2022ஆம் ஆண்டு நடைபெற்ற உத்தரப் பிரதேச சட்டமன்றத் தேர்தலில் பிங்கா சட்டமன்றத் தொகுதியில் சமாஜ்வாதி கட்சியின் சார்பில் போட்டியிட்டு 103661 வாக்குகள் பெற்று வெற்றுபெற்றார்.

## மேலும் காண்க
* உத்தரப் பிரதேச சட்டப் பேரவை

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
அஞ்சுலா சிங் மகர்

**அஞ்சுலா சிங் மகர்** (Anjula Singh Mahaur)(பிறப்பு 1970) உத்தரப் பிரதேசத்தைச் சேர்ந்த இந்திய அரசியல்வாதி ஆவார். இவர் ஹத்ராசு மாவட்டத்தில் பட்டியல் சமூகத்திற்காக ஒதுக்கப்பட்ட ஹாத்ராஸ் சட்டமன்றத் தொகுதியினைப் பிரதிநிதித்துவப்படுத்தும் 18ஆவது உத்தரப் பிரதேசச் சட்டமன்ற உறுப்பினராக உள்ளார். இவர் 2022 உத்தரப் பிரதேசச் சட்டப்பேரவைத் தேர்தலில் பாரதிய ஜனதா கட்சி சார்பில் போட்டியிட்டு வெற்றி பெற்றார்.

## ஆரம்பகால வாழ்க்கை மற்றும் கல்வி
சிங் ஆக்ரா படைப்பிரிவு பகுதியினைச் சேர்ந்தவர். ஆக்ராவின் ஆக்ரா பல்கலைக்கழகத்துடன் இணைந்த டி. எஸ். கல்லூரி அலிகாரில் 1991-ஆம் ஆண்டில் தனது முதுகலைச் சட்டப் படிப்பினை முடித்தார். இவர் அரசு ஊழியரான சுதிர் குமார் மகாரை மணந்தார்.
## அரசியல்
2022 உத்தரப் பிரதேசச் சட்டப்பேரவைத் தேர்தலில் ஹாத்ராஸ் சட்டமன்றத் தொகுதியில் பாரதிய ஜனதா கட்சியின் வேட்பாளராகப் போட்டியிட்ட சிங் வெற்றி பெற்றார். இவர் 1,54,655 வாக்குகளைப் பெற்று பகுஜன் சமாஜ் கட்சியின் சஞ்சீவ் குமாரை 1,00,856 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:உத்தரப் பிரதேசப் பெண் சட்டமன்ற உறுப்பினர்கள்
பகுப்பு:1970 பிறப்புகள்
பகுப்பு:வாழும் மக்கள்
மாண் சட்டமன்றத் தொகுதி

**மாண் சட்டமன்றத் தொகுதி** (Man Assembly constituency) என்பது இந்தியாவின் மகாராட்டிர மாநில சட்டப்பேரவையில் அமைந்துள்ள 288 சட்டமன்றத் தொகுதிகளில் ஒன்றாகும். இத்தொகுதியானது மாடா மக்களவைத் தொகுதிக்கு  உட்பட்ட ஓர் சட்டமன்றத் தொகுதியாகும். மாண், சாத்தாரா மாவட்டத்தில் அமைந்துள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
இந்திய தேர்தல் ஆணையம்

பகுப்பு:சாத்தாரா மாவட்டம்
பகுப்பு:மகாராட்டிர சட்டமன்றத் தொகுதிகள்
துளஜா பவானி கோயில்

**துளஜா பவானி அம்மன் கோயில்** (*Shree Tulaja Bhavani Temple*), மேற்கு இந்தியாவில் உள்ள மகாராட்டிரம் மாநிலத்தின் தாராசிவா மாவட்டத்தில்  பவானி அம்மனுக்கு  அர்ப்பணிக்கப்பட்ட ஓர் இந்துக் கோயில் ஆகும். இக்கோயில் கோவாவின் கதம்பர்கள் 12ஆம் நூற்றாண்டில் நிறுவினர். இது  தாராசிவா நகரத்திற்கு தெற்கில் 22 கிலோ மீட்டர் தொலைவிலும்; சோலாப்பூர் நகரத்திற்கு வடக்கே 46 கிலோ மீட்டர் தொலைவிலும் உள்ளது. 
மராத்திய அரசர்களுக்கு  *துளஜா பவானி* அம்மன் குலதெய்வம் ஆகும். 

## மேற்கோள்கள்

## வெளி இணைப்புகள்
* 
பகுப்பு:மகாராட்டிர இந்துக் கோயில்கள்
பகுப்பு:உஸ்மானாபாத் மாவட்டம்
பகுப்பு:மராட்டியப் பேரரசு
சுனில் சட்பால் சங்வான்

**சுனில் சட்பால் சங்வான்** (*Sunil Satpal Sangwan*) என்பவர் இந்தியாவைச் சேர்ந்த ஓர் அரசியல்வாதியாவார். 1947 ஆம் ஆண்டு மே மாதம் 9 ஆம் தேதியன்று இவர் பிறந்தார். அரியானா மாநிலத்தைச் சேர்ந்த இவர் 2024 ஆம் ஆண்டு முதல் அரியானா மாநில சட்டமன்ற உறுப்பினராக உள்ளார்.

## வாழ்க்கைக்குறிப்பு
சுனில் சங்வான், அரியானா அரசாங்கத்தில் வருவாய் மற்றும் கூட்டுறவு அமைச்சராகப் பணியாற்றிய சத்பால் சங்வானின் மகன் ஆவார். சுனில் 2002 ஆம் ஆண்டு அரியானா சிறைச்சாலைத் துறையில் தனது வாழ்க்கையைத் தொடங்கினார். அரியானாவிலுள்ள போந்துசி சிறையில் சிறைத் துணை கண்காணிப்பாளராகப் பணியாற்றினார். பின்னர் இவர் தன்னார்வ ஓய்வு பெறுவதற்கு முன்பு அதே சிறைச்சாலையின் கண்காணிப்பாளராக ஆனார்.

## அரசியல்
சிறைத்துறையில் 22 ஆண்டுகளுக்கும் மேலாகப் பணியாற்றிய பிறகு, சங்வான் தன்னார்வ ஓய்வுக்கு விண்ணப்பித்தார். இவரது விண்ணப்பத்தை அரியானா உள்துறை 1 செப்டம்பர் 2024 ஆம் ஆண்டு செப்டம்பர் மாதம் முதல் தேதியன்று அங்கீகரித்தது, மேலும் இவர் 2024 ஆம் ஆண்டு செப்டம்பர் மாதம் 3 ஆம் தேதியன்று அதிகாரப்பூர்வமாக பாரதிய சனதா கட்சியில் சேர்ந்தார்.

2024 ஆம் ஆண்டு அரியானாவின் தாத்ரி சட்டமன்றத் தொகுதியில் பாரதிய சனதா கட்சி வேட்பாளராகப் போட்டியிட்டு, தனது நெருங்கிய போட்டியாளரான காங்கிரசு கட்சி வேட்பாளர் மனிசா சங்வானை 1,957 வாக்குகள் வித்தியாசத்தில் தோற்கடித்தார். இந்த வெற்றி இவரது முதல் சட்டமன்ற பதவிக்காலத்தைக் குறித்தது.
## இறப்பு
சங்வான் கல்லீரல் புற்றுநோயால் 2025 ஆம் ஆண்டு மார்ச்சு மாதம்  3 ஆம் தேதியன்று தனது 77 வயதில் இறந்தார்.

## மேற்கோள்கள்

பகுப்பு:1947 பிறப்புகள்
பகுப்பு:2025 இறப்புகள்
பகுப்பு:இந்திய அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
அரசியல் பரப்புரை

thumb|ஆபிரகாம் லிங்கனுக்கான குடியரசுத் தலைவர் தேர்தல் பரப்புரைப் பொத்தான், 1860. பொத்தானின் பின்புறத்தில் அவரது துணை வீரர் ஹன்னிபால் ஹாம்லின் உருவப்படம் காட்டப்பட்டுள்ளது.
ஓர் **அரசியல் பரப்புரை** *(political campaign*) பரவலாக **அரசியல் பிரச்சாரம்** என்பது ஒரு குறிப்பிட்ட சமூகக் குழுவின் முடிவெடுக்கும் திறனில் செல்வாக்கு செலுத்த முயலும் ஒரு ஒழுங்கமைக்கப்பட்ட முயற்சியாகும். மக்களாட்சி நாடுகளில், அரசியல் பிரச்சாரங்கள் என்பது பரவலாக தேர்தல் பரப்புரைகளைக் குறிக்கின்றன. பிரதிநிதிகள் தேர்ந்தெடுக்கப்படுவதற்கும் அல்லது வாக்கெடுப்புகள் தீர்மானிக்கப்படுவதிலும் இது தாக்கத்தினை ஏற்படுத்துகிறது. பொதுத் தேர்தல்கள், முதலமைச்சர் அல்லது அரசாங்கத் தலைவர், பெரும்பாலும் குடியரசுத் தலைவர் அல்லது பிரதம மந்திரி ஆகியோர்களுக்கானத் தேர்தல்களின் போது பரப்புரைகள் அதிக கவனம் பெறுகிறது.

## பரப்புரைச் செய்தி
[thumb| [கிழக்குத் திமோர்|கிழக்கு திமோரில் தேர்தல் பரப்புரையின் போது]]
வேட்பாளர் ஒருவர், வாக்காளர்களுடன் பகிர்ந்து கொள்ள விரும்பும் கருத்துக்களே பரப்புரையின் முக்கிய அமசமாகும். பதவிக்குப் போட்டியிடும்போது, தங்கள் கருத்துக்களுடன் உடன்படுபவர்களை ஆதரிக்க வைப்பதே இதன் நோக்கமாகும். இந்தச் செய்தி பெரும்பாலும் கொள்கைப் பிரச்சினைகள் குறித்தான பேசு பொருளைக் கொண்டிருக்கும். வாக்காளர்களிடம் நீடித்த தாக்கத்தை ஏற்படுத்தும் வகையில் மீண்டும் மீண்டும் இந்தக் கருத்துகள் கூறப்படுகின்றன.2024 ஆம் ஆண்டு ஆய்வின்படி, அமெரிக்காவில் உள்ள அரசியல் பயிற்சியாளர்கள் எந்த வகையான செய்திகளால் பொதுமக்கள் நம்பவைக்கப்படுகிறார்கள் என்பதை சரியாக கணிப்பதில்லை என்று கூறப்பட்டது. 

## பரப்புரை நிதி
நிதி திரட்டும் நுட்பங்களில் வேட்பாளர் பெரிய நன்கொடையாளர்களை அழைப்பது அல்லது சந்திப்பது, சிறிய நன்கொடையாளர்களுக்கு நேரடியாக அஞ்சல் மூலம் வேண்டுகோள் வைப்பது, அவர்களின் நலன்களுக்கு முக்கியத்துவம் வாய்ந்ததாக இருந்தால் மில்லியன் கணக்கான தொகைகளைச் செலவிடக்கூடிய ஆர்வமுள்ள குழுக்களை அணுகுவது ஆகியவை அடங்கும்.

## நுட்பங்கள்
ஒரு பரப்புரைக் குழு என்பது (அது ஒரு தனிநபரைப் போல சிறியதாகவோ அல்லது அதிக வளங்களைக் கொண்ட நிபுணர்களின் குழுவாக இருக்கலாம்) பரப்புரைச் செய்தியை எவ்வாறு தொடர்புகொள்வது, தன்னார்வலர்களை நியமிப்பது, பணம் திரட்டுவது ஆகியவற்றைக் கருத்தில் கொள்ள வேண்டும். 1800 ஆம் ஆண்டு அமெரிக்கக் குடியரசுத் தேர்தலின் போது ஆரோன் பர் என்பவரால் மேற்கொள்ளப்பட்ட பரப்புரை முறைதான்  நவீன, வெளிப்படையான பரப்புரை முறைகளின் முன்னோடியாகக் கருதப்பட்டது. 

### பரப்புரைத் தொடர்பு
தேர்தல் பிரச்சாரத் தொடர்பு என்பது ஒரு அரசியல் கட்சியின் கட்டுப்பாட்டில் உள்ள பிரச்சார விளம்பரம் உட்பட அதன் கட்டுப்பாட்டில் இல்லாத தகவல்தொடர்புகளையும் குறிக்கிறது,எ.கா. தேர்தல்கள் குறித்த ஊடக விளம்பர ஆற்றலெல்லை.

## மேற்கோள்கள்


## வெளியிணைப்புகள்

பகுப்பு:அரசியல் பரப்புரைகள்
சீதா தேவதாஸ்

**சீதா தேவதாசு** (*Seeta Deva Doss*) இங்கிலாந்தில் பாரிஸ்டர் பட்டம் பெற்ற தென்னிந்தியாவின் முதல் பெண் வழக்கறிஞர் ஆவார்.

## ஆரம்பகால வாழ்க்கை, கல்வி
1900 பிற்பகுதியில் பிறந்த சீதா, சென்னை உயர்நீதிமன்ற நீதிபதியான டே. மு. தேவதாசின் மகளாவார். இவரது தாய் மாசிலாமணி செல்லம்மாள் ஆவார்.

சென்னை, எழும்பூரில் உள்ள மாநிலப் பெண்கள் பள்ளியில் கல்வி பயின்று மகளிர் கிறிஸ்துவக் கல்லூரியில் ஆங்கில இலக்கியத்தில் இளங்கலைப் பட்டம் பெற்றார். கல்லூரி கல்வியினை முடித்த  பின்னர் மேல்படிப்புக்கு இங்கிலாந்து சென்றவர். இங்கிலாந்தின் கேம்பிரிட்ச்சியிலுள்ள கிர்டன் கல்லூரியில் சட்டம் பயின்றார்.

## சட்டத்திருத்தம்
ஏப்ரல் 2, 1923 அன்று பெண்களும் வழக்கறிஞர்கள் ஆகலாம் என்ற சட்டத் திருத்தம், ஹரி கோர் என்ற பாரிஸ்டரின் தீவிர முயற்சியால் இந்தியாவில் கொண்டுவரப்பட்டது. 1928-ஆம் ஆண்டு இங்கிலாந்தின் இன்னர் டெம்பிள் எனப்படும் பாரிஸ்டர் சங்கத்தில் பதிவு செய்து கொண்டார். இன்னர் டெம்பிள் பதிவு செய்து கொண்டவர்கள், இங்கிலாந்து, இங்கிலாந்து ஆளுமையின் கீழுள்ள நாடுகளில் வழக்கறிஞராகப் பணியாற்றலாம். இதே ஆண்டு இந்தியா திரும்பிய சீதா, சென்னை உயர்நீதிமன்ற வழக்குரைஞர் கழகத்தில் அக்டோபர் மாதம் பதிவு செய்துகொண்டார். அதேசமயம் சென்னை சட்டக் கல்லூரியில் பயின்று தேர்ந்த முதல் பெண்ணான பி. ஆனந்தாபாய் பதிவு செய்ய வழக்கறிஞர் கழகம் அனுமதி மறுத்தது. தொடர் போராட்டத்துக்குப் பின் 22 ஏப்ரல் 1929-ஆம் ஆண்டு, அவரும் பதிவு செய்து கொள்ள முடிந்தது. 

## பணி
சீதா, ஜான் & ராவ் என்ற சட்ட நிறுவனத்தில் பணியமர்ந்தார்.  சீதா வாதாடிய பிரபலமான வழக்கு திருவல்லிக்கேணி கொலை வழக்காகும். இந்திய மாதர் சங்கத்தின் முக்கிய உறுப்பினராகவும் தன்னார்வப் பணியாற்றினார். 1936-ஆம் ஆண்டு அகமதாபாத்தில் நடைபெற்ற இந்தியப் பெண்கள் சங்கம் பதினொன்றாவது மாநாட்டில் மதராஸ் மாகாணத்தின் பிரதிநிதியாகக் கலந்து கொண்டார் சீதா.

## மேற்கோள்கள்

பகுப்பு:தமிழ்ப் பெண் வழக்கறிஞர்கள்
பகுப்பு:1995 இறப்புகள்
பத்ர மாருதி கோயில்

**பத்ர மாருதி கோயில்** (*Bhadra Maruti Temple*), மேற்கு இந்தியாவின் மகாராட்டிரம் மாநிலத்தின் சத்திரபதி சம்பாஜிநகர் மாவட்டத்தில் *பத்திராவதி* எனப்படும் குல்தாபாத் நகரத்தில் உள்ளது. இக்கோயில் அனுமனுக்கு அர்பணிக்கப்பட்டது.இக்கோயில்  எல்லோரா குடைவரையிலிருந்து 4 கிலோ மீட்டர் தொலைவில் உள்ளது.இக்கோயிலிலின் கருவறையில் அனுமன் தூங்கும் கோலத்தில் காணப்படுகிறார்..

## வரலாறு
முகலாயப் பேரரசு காலத்தில் இக்கோயில் இடிக்கப்பட்டாலும்,  பொதுமக்கள் மூலவரான அனுமன் விக்கிரகத்தை பாதுகாத்து வைத்தனர். 1960ஆம் ஆண்டுகளில் பொதுமக்கள்  பளிங்கு கற்களால் புதிய அனுமன் கோயிலைக் கட்டினர். மேலும் இக்கோயிலில் சீதை மற்றும் இலட்சுமணனுடன் கூடிய இராமர்   சன்னதி உள்ளது.

## மேற்கோள்கள்


பகுப்பு:மகாராட்டிர இந்துக் கோயில்கள் 
சத்திரபதி சம்பாஜிநகர் மாவட்டம்
நிர்மலா சவாந்த்

**நிர்மலா சவாந்த்** (*Nirmala Sawant*) கோவாவைச் சேர்ந்த ஓர் இந்திய அரசியல்வாதியும் சுற்றுச்சூழல் ஆர்வலரும் ஆவார். இவர் கும்பார்ஜுவா சட்டமன்றத் தொகுதியிலிருந்து கோவா சட்டமன்ற உறுப்பினராகப் பணியாற்றியுள்ளார். இவர் பல்வேறு சமூக மற்றும் சுற்றுச்சூழல் பணிகளில் தீவிரமாக ஈடுபட்டுள்ளார்.

## அரசியல் வாழ்க்கை
கோவா சட்டப்பேரவை உறுப்பினராக கம்பர்ஜுவா சட்டமன்றத் தொகுதியை சாவந்த் பிரதிநிதித்துவப்படுத்தினார். தனது பதவிக்காலத்தில், இவர் தனது தொகுதி மற்றும் மாநிலத்துடன் தொடர்புடைய பிரச்சினைகளுக்காகப் போராடியுள்ளார். 2012ஆம் ஆண்டில், கும்பர்ஜுவாவின் வாக்காளர் பட்டியலில் சுமார் 1,500 போலியான வாக்காளர்கள் சேர்க்கப்பட்டிருப்பது குறித்து இவர் கவலைகளை எழுப்பினார். இதனால் தேர்தல் முடிவுகளில் ஏற்படக்கூடிய தாக்கத்தை வலியுறுத்தினார். இவர் வனத்துறை அமைச்சராக இருந்துள்ளார்.

## சுற்றுச்சூழல்
மகாதேய் பச்சாவோ அபியான் அமைப்பின் நிறுவன உறுப்பினராகவும், ஒருங்கிணைப்பாளராகவும் சாவந்த் மகாதேய் ஆற்றினைப் பாதுகாப்பதற்கான முயற்சிகளில் முன்னணியில் இருந்து வருகிறார். கோவாவின் சுற்றுச்சூழல் மற்றும் நீர் வளங்களில் ஏற்படக்கூடிய பாதகமான விளைவுகளை எடுத்துரைத்து, ஆற்றின் நீரை திசைதிருப்புவதற்கு எதிராக தீர்க்கமான நடவடிக்கை எடுக்குமாறு கோவா அரசாங்கத்தை தொடர்ந்து வலியுறுத்தியுள்ளார். சனவரி 2025-இல், உச்ச நீதிமன்றத்தில் மகாதேய் நீர் தகராறு விசாரணைக்கு ஒரு பிரத்யேக தேதியைக் கோரும்படி மாநில அரசை வலியுறுத்தினார்.

## கல்வி
கோவிட்-19 பெருந்தொற்றின் போது, சாவந்த் சமசுகிருதத்தில் பட்டயக் கல்வியினைப் பெற்று தனது கல்வியை மேலும் மேம்படுத்திக் கொண்டார். தொற்றுநோய்களின் போது நடவடிக்கைகள் நிறுத்தப்பட்டபோது, மொழியைக் கற்றுக்கொள்வதில் தனது நேரத்தை அர்ப்பணித்ததாக அவர் குறிப்பிட்டார்.

## மேற்கோள்கள்

பகுப்பு:வாழும் மக்கள்
பகுப்பு:கோவா சட்டமன்ற பெண் உறுப்பினர்கள்